Lav et referat af nedenstående tekst:

Tekst:
Tårerne løb ned ad Susanne Ramskovs kinder, og hun kunne ikke tro det, da hun så august måneds elregning for hende og hendes mands bageri sidste år. 84.689 kroner. Det var tæt på at blive dødsstødet for bageriet. Men takket være en stor reduktion i strømforbruget og et midlertidigt energitillæg på kundernes køb, så klarede de sig igennem . Nu nærmer årsdagen for den dyre elregning sig. Det er dog det sidste, bagerparret tænker på lige nu. - Vi har ikke tænkt spor på elpriser endnu. Vi kravler hen over jorden. Men vi vil bare ikke give op efter 37 år, siger Susanne Ramskov. Vejarbejde koster omsætning Som TV2 Nord kunne fortælle i februar , så har vejarbejdet i byen spist en god bid af bagerparrets omsætning. - Det har kostet os 20-25.000 kroner om ugen i manglende omsætning. Så vi mangler gennemsnitlig 100.000 om måneden, sige Susanne Ramskov. Derfor har hun ikke "skænket det en tanke med el" i det forestående vinterhalvår. - Jeg er blevet for gammel til at gå og bekymre mig på forhånd. Vi må tage, hvad skæbnen bringer os, siger Susanne Ramskov. Hør mere om vejarbejdet og høje råstofpriser her: Hun og Preben Ramskov holder dog fast i deres vaner med at spare på elforbruget. Det vil sige, at de kun bruger begge bageriets ovne fredag, lørdag og søndag, hvor der er mest tryk på, mens de slukker lyset på kontoret og lageret, når de ikke er i lokalerne. Udover det er der skiftet til LED-belysning. - Så vi har gjort mange tiltag for at barbere elregningen ned og spare på strømmen. Men vi har ingen opsparing til vinteren. Al likviditet er røget, siger Susanne Ramskov. Støt lokalt Derfor kommer hun med en ny bøn til sine kunder, som tidligere har været med til at hjælpe bageriet gennem de hårde tider, fordi Hjallerup Bageri og Café er et af de få bagerier, der er tilbage i nærområdet. - Ude hos familierne er det tit bagerbrødet, der spares væk i budgettet. Håndværkeren, der lige plejer at smide 35 kroner på disken til et stykke rundstykke og en kop kaffe, tager jo madpakke og kaffen med hjemmefra, siger Susanne Ramskov. - Men jeg kommer jo til at mangle de penge. Hvis der bare er ti, der gør det, så løber det jo op, fortsætter hun. Helt konkret kan det mærkes på eksempelvis smørforbruget til smurte rundstykker. Før brugte bagerparret et par kilo smør om dagen i hverdagene. På en fredag kunne det være seks kilo smør. Nu bruges der under det halve. - I et lille lokalsamfund som vores, der skal folk virkelig tænke over at støtte os, selvom økonomien er stram for dem – ellers er vi her lige pludselig ikke mere, slutter Susanne Ramskov.

Referat:
På Hjallerup Bageri og Café kan de godt mærke på smørforbruget, at kunderne køber færre smurte rundstykker. Nu beder de endnu engang om hjælp.